Sünnitunnistus
Sünnitunnistus on ametlik dokument, kuhu on kantud isiku sünniaeg ja -koht, tema nimi, sugu, ema ja (enamasti) ka isa nimi. Sünnitunnistuse koostab perekonnaseisuametnik. Eestis väljastatakse tänapäeval sünnitunnistusi vaid soovi korral. Esmakordne sünnitõendi väljastamine on seejuures tasuta. Riigi- ja kohaliku omavalitsuse tasandil toimingute tegemiseks on sünnitunnistused praktilistel eesmärkidel tänapäeval asendatud digitaalse rahvastikuregistriga.